హసీబుల్లా ఖాన్

హసీబుల్లా ఖాన్ ( ఉర్దూ : حسیب اللہ خان ; జననం 20 మార్చి 2003) దేశవాళీ క్రికెట్‌లో బలూచిస్తాన్‌కు, పాకిస్తాన్ సూపర్ లీగ్‌లో పెషావర్ జల్మీ తరపున ఆడుతున్న పాకిస్థానీ క్రికెటర్.

 తొలినాళ్ళ జీవితం 
హసీబుల్లా ఖాన్ బలూచిస్తాన్ ప్రావిన్షియల్ రాజధాని క్వెట్టా నుండి 50 కిలోమీటర్ల దూరంలో ఉన్న పిషిన్ నగరంలో జన్మించాడు, ఆయన తండ్రి అజీజుల్లా, మామ హమీదుల్లా ఇద్దరూ ఫస్ట్-క్లాస్ క్రికెటర్లు.

 దేశీయ కెరీర్ 
హసీబుల్లా ఖాన్ డిసెంబర్ 2021లో, 2022 అండర్-19 ప్రపంచ కప్ కోసం పాకిస్తాన్ అండర్-19 క్రికెట్ జట్టులో చోటు దక్కించుకున్నాడు. ఆయన ఆ తరువాత టోర్నమెంట్  అండర్-19 ప్రపంచ కప్ జట్టులో చోటు దక్కించుకున్నాడు.

హసీబుల్లా ఖాన్ మార్చి 2022లో నార్తర్న్‌తో జరిగిన 2021–22 పాకిస్తాన్ కప్‌లో బలూచిస్తాన్ తరపున లిస్ట్ ఎలో అరంగేట్రం చేశాడు.  ఆయన టోర్నమెంట్ సెమీ-ఫైనల్స్‌లో, సింధ్‌పై  చేసిన సెంచరీ (131) అతని జట్టును ఫైనల్‌కు తీసుకెళ్లడంలో కీలక పాత్ర పోషించింది. ఆ ఇన్నింగ్స్‌కు ప్లేయర్ ఆఫ్ ది మ్యాచ్‌గా ఎంపికయ్యాడు. బలూచిస్తాన్ టోర్నమెంట్‌ను గెలుచుకుంది, ఖాన్ పోటీలో అత్యధిక పరుగులు చేసిన ఆటగాడిగా నిలిచాడు.

ఆయన సెప్టెంబర్ 2022లో ఖైబర్ పఖ్తుంఖ్వాతో జరిగిన 2022–23 క్వాయిడ్-ఎ-అజామ్ ట్రోఫీలో బలూచిస్తాన్ తరపున తన ఫస్ట్-క్లాస్ అరంగేట్రం చేశాడు.

ఆయన మార్చి 2023లో పెషావర్ జల్మి తరపున పిఎస్ఎల్ అరంగేట్రం చేసి అర్ధ సెంచరీ సాధించాడు.

 అంతర్జాతీయ కెరీర్ 
హసీబుల్లా ఖాన్ డిసెంబర్ 2022లో సైమ్ అయూబ్, ఇహ్సానుల్లాతో కలిసి న్యూజిలాండ్ సిరీస్ రెండవ టెస్ట్ మ్యాచ్ కోసం జాతీయ జట్టుతో డ్రెస్సింగ్ రూమ్ పంచుకోవడానికి ఎంపికైన ముగ్గురు యువకులలో ఒకరు.  ఆయన 2024 జనవరి 21న న్యూజిలాండ్‌తో జరిగిన టీ20ఐ సిరీస్ ఐదవ మ్యాచ్‌లో తన టీ20ఐ అరంగేట్రం చేశాడు.

 మూలాలు 

బయటి లింకులు

వర్గం:2003 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు